**Ekstraordinær generalforsamling i Garnindkøbsforeningen af 1998**

afholdes **den 22. februar 2025 kl. 11** på

**Statens Værksteder for Kunst, SVFK, Gammel Dok Pakhus, Strandgade 27 B, 1401 København K**

**Dagsorden:**

**1.** Regnskab fremlægges

**2.** Forslag fra bestyrelsen: Garnindkøbsforeningen af 1998 nedlægges og dermed nedlægges webshoppen også

**3.** Anvendelse af evt. overskud og garnlager

**Ad 1.** Årsrapporten og regnskab findes på hjemmesiden

**Ad2.** Gennem de senere år er GIF’s omsætning kun blevet mindre, hvilket har betydet mindre penge at investere i nye garner med deraf følgende mindre garnkort, hvilket giver mindre salg, altså kort sagt en nedadgående spiral. Det er ikke holdbart.

Bestyrelsen har forsøgt sig med en SoMe-medarbejder til at sætte mere skub i salget. Det var imidlertid ikke rentabelt. Siden har vi selv bestræbt os på at gøre os synlige på nettet, men det er ikke nok.

Vi har fået omspolet garn på de store cones til 100g og 250 g cones. Det har været et ofte diskuteret emne, om de store enheder var en forhindring i forhold til salget. Da vi så fandt en, der indvilligede i at spole for os, valgte vi at prøve den løsning.

Vi har etableret en Garnkuffert med væveprøver og strikkeprøver og garnkort med større volumen end de almindelige for at vise, hvordan garnet er i praksis, men vore bestræbelser har ikke været tilstrækkelige til at vende udviklingen. Vi ser derfor ikke anden udvej end at lukke foreningen, mens vi endnu kan betale garnuddeler og garnindkøber for perioden indeholdt i opsigelsesvarslet + de udgifter, der vil være i forbindelse med en lukning af Foreningen.

Webshoppen holdes aktiv til udgangen af maj måned for medlemmer.

**Ad 3.** Bestyrelsen foreslår at eventuelle tiloversblevne likvider samt evt. garn, som ikke sælges inden webshoppens nedlæggelse fordeles som følger:

**a)** Overskud fordeles med 50% til Laugets Vævekurser og 50% til Dansk Tekstillaug

**b)** Garn overføres til Laugets Vævekurser

**Vedtægterne findes på hjemmesiden, her er et uddrag:**

**§ 5 ekstraordinær generalforsamling**
Stk. 1. Ekstraordinær generalforsamling skal afholdes, når bestyrelsen eller 1/5 af medlemmerne har forlangt det.
Stk. 2. Ekstraordinær generalforsamling til behandling af et bestemt angivet emne indkaldes senest 4 uger efter at det er forlangt.
Generalforsamlingen indkaldes pr mail med 3 ugers varsel. Dagsorden og indkomme forslag vedhæftes indkaldelsen.

**§12 foreningens opløsning**
Stk. 1. Generalforsamlingens beslutning om opløsning af foreningen kræver 4/5-majoritet blandt de på generalforsamlingen fremmødte medlemmer, som dog mindst skal udgøre halvdelen af foreningens medlemmer.
Stk. 2. Er det fornødne antal medlemmer ikke tilstede, men mindst 4/5 af de fremmødte medlemmer har stemt for forslaget, indkaldes til ekstraordinær generalforsamling jf. §5. På den ekstraordinære generalforsamling kan forslaget om foreningens opløsning vedtages, når mindst 4/5 af de fremmødte medlemmer på den ekstraordinære generalforsamling stemmer om forslaget.
Stk. 3. På den opløsende generalforsamling træffes beslutning om anvendelse af foreningens eventuelle formue.

Vedtaget på generalforsamlingen mandag d. 23. august 2021